text: Ægtepar udsat for hjemmerøveri i Vejle
  16 november 2014 kl. 16.42
  Kvinde blev skubbet væk og gerningsmændene slap afsted med et værdiskab.
  Gerningsmændene ringede klokken 12.46 på døren hos ægteparret på Teglgårdsvej. Da kvinden åbnede døren, gik de to røvere ind i boligen og løber efterfølgende væk med værdiskabet.
  Vagtchef ved Sydøstjyllands Politi Henrik Dam fortæller til TV SYD, at gerningsmændene skubber kvinden væk, og derfor bliver sagen nu betragtet som et røveri.
  Manden beskrives som udlænding, 30-35 år, 160-170 centimeter høj, spinkel, mørkt kort hår og mørkt kort skæg. Han var iført mørkt tøj.
  Kvinden beskrives som 25-30 år, 160 centimeter høj og brunt hår. Hun var iført en lys jakke.
  Oplysninger i sagen kan gives til Sydøstjyllands Politi på 114.
  